Граматика. 6.р. (годишња провера, тест 3)

**1. Која сложеница није настала срастањем 2 речи помоћу спојног вокала О/Е:**

кућепазитељ

бродовласник

плавокоса

водопад

својеручно

чуваркућа

**2. Која реч није настала префиксацијом (нема префикс):**

разред

неред

упис

издах

ништа

златан

**3. Означи тачне тврдње:**

З је зубни звучни сугласник

Ј је и сонант и предњонепчани сугласник

укупан број сонаната је 7

Ф, Х, Ц немају своје звучне парњаке

Б-П, Г-К, Д-Т, Ж-Ш, З-С, Ђ-Ћ, Џ-Ц су звучно-безвучни парови

**4. Која реч не припада датој породици речи:**

олистати

листић

листак

лисац

листови

листање

**5. Која реч не садржи ниједан надзубни сугласник:**

сунце

љубав

лала

замрсити

лош

пргав

**6. Које су гласовне промене заступљене у речи ДОДАТАК (у номинативу множине):**

непостојано а, губљење сугласника, сибиларизација

губљење сугласника, палатализација, јотовање

прелазак л у о, непостојано а, сибиларизација

**7. У речима РОЂАК, БРАЋА, ОРАЊЕ, РОЂЕНДАН и ЈЕСЕЊИ запажа се иста гласовна промена - која:**

јотовање

палатализација

губљење сугласника

једначење сугласника по месту творбе

**8. Означи речи у којима се запажа гласовна промена прелазак л у о:**

деоба

орао

котао

молба

илегалац

**9. У речима НЕВЕНКИН, БАКИЦА и ПЕВАЧИЦИН одступа се од гласовне промене:**

сибиларизација

палатализација

непостојано а

губљење сугласника

**10. Која реч није пример одступања од гласовне промене једначења сугласника по звучности:**

представа

подсвест

судски

предшколски

одштета

натпевати

**11. Означи 2 реченице са глаголима у облику аориста:**

Стиже ли ти, путниче стари?

Пријатељ увек стиже у невољи.

Путник је залутао, нека уђе у кућу.

Уђоше у кућу загрејани вином и песмом.

**12. Ива је цртала змаја, док се Вук играо оловним војницима. Ако реченицу препишеш тако да** **глаголе пребациш у облик имперфекта, та ће реченица звучати овако:**

Ива црташе змаја док се Вук играше оловним војницима.

Ива је била цртала змаја док се Вук беше играо оловним војницима.

Ива бејаше цртала змаја док се Вук био играо оловним војницима.

**13. Означи глаголски облик који није у плусквамперфекту:**

ухватила сам била

бејаше одиграла

беху подигли

био сам однео

договорили смо се

**14. Која реченица није заповедна:**

Не гледај са стране!

Живни мало!

Да сте се сместа померили са мог места!

Сви ти се снови остварили!

**15. Која заменица није именичка нелична:**

кога

чему

сваког

неким

мојим

ико

**16. У којем примеру нема именичке неличне заменице:**

Шта има ново у крају?

На кога сте се наљутили?

Себе не видиш, је ли тако?

Реци било шта само да чујем твој глас

**17. Придевске присвојне заменице нема у реченици:**

О њеним проблемима већ дуго разговарамо.

Она се не стиди свога порекла.

Изнео је туђе мишљење, а не своје.

Договорила се сама са собом.

**18. Која заменица је уљез:**

то

оно

онаква

какво

ове

онолики

такав